Què és Ialisos?
Ialisos (en llatí Ialysus, en grec antic Ἰάλυσος) era una de les tres ciutats dòriques de Rodes i una de les sis ciutat de l'hexàpolis dòrica. La seva fundació s'atribueix a l'heroi epònim Ialis, fill de Cèrcaf. Estava situada a només sis estadis al sud-oest de la ciutat de Rodes, que després de la seva fundació l'any 408 aC, va provocar la decadència de Ialisos. En temps d'Estrabó era una petita vila que ja no era independent. Homer ja la menciona al "Catàleg de les naus", a la Ilíada, que juntament amb Lindos i Camiros va anar a la guerra de Troia sota la direcció de Tlepòlem.
La ciutat tenia una ciutadella anomenada Orikoma, que existia encara en temps de Plini el Vell. El territori de la ciutat es deia Ialísia.
Correspon a la moderna vila de Ialiso o Trianta (Ialiso en realitat és tot el municipi, però s'aplica també a la vila de Trianta, al lloc de l'antiga Ialysos). Queden molt poques restes de l'antiga ciutat.
Una de les tres ciutats dòriques de Rodes i una de les sis ciutat de l'hexàpolis dòrica.